ประกาศคณะกรรมการควบคุมการขนส่งทางบกกลาง ฉบับที่ 1969 (พ.ศ. 2552) เรื่อง กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. 85 อนุสาวรีย์ชัยสมรภูมิ – มหาวิทยาลัยธรรมศาสตร์ (ศูนย์รังสิต) 

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๙๖๙ (พ.ศ. ๒๕๕๒)
เรื่อง
กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
ต. ๘๕ อนุสาวรีย์ชัยสมรภูมิ-มหาวิทยาลัยธรรมศาสตร์ (ศูนย์รังสิต)[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๑๖๒ (พ.ศ. ๒๕๔๒) ประกาศ ณ วันที่ ๑๔ มิถุนายน ๒๕๔๒
กำหนดเส้นทางสำหรับการขนส่งประจำทางด้วยรถโดยสาร (รถตู้ปรับอากาศ) สายที่ ต. ๘๕
อนุสาวรีย์ชัยสมรภูมิ - มหาวิทยาลัยธรรมศาสตร์ (ศูนย์รังสิต) นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงรายละเอียดเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๒๐/๒๕๕๒ เมื่อวันที่ ๒๗ ตุลาคม ๒๕๕๒ จึงให้กำหนด (ปรับปรุง)
รายะเอียดเส้นทางสำหรับการขนส่งประจำทางด้วยรถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. ๘๕
อนุสาวรีย์ชัยสมรภูมิ - มหาวิทยาลัยธรรมศาสตร์ (ศูนย์รังสิต)
โดยให้ใช้รายละเอียดเส้นทางดังต่อไปนี้

สายที่ ต. ๘๕
อนุสาวรีย์ชัยสมรภูมิ-มหาวิทยาลัยธรรมศาสตร์ (ศูนย์รังสิต)
เริ่มต้นจากอนุสาวรีย์ชัยสมรภูมิ ไปตามถนนราชวิถี
ถนนดินแดง แยกซ้ายไปตามถนนวิภาวดีรังสิต ขึ้นทางยกระดับที่ด่านดินแดง
ไปตามทางยกระดับอุตราภิมุข ลงทางยกระดับบริเวณอนุสรณ์สถาน ไปตามถนนวิภาวดีรังสิต
ถนนพหลโยธิน จนสุดเส้นทางที่มหาวิทยาลัยธรรมศาสตร์ (ศูนย์รังสิต)


ประกาศ
ณ วันที่ ๑๔ ธันวาคม พ.ศ. ๒๕๕๒
อร่าม
ก้อนสมบัติ
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง















ปริยานุช/ผู้จัดทำ
๑๙
มกราคม ๒๕๕๓

นันท์นภัสร์/ตรวจ
๑๙
มกราคม ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๙ ง/หน้า ๓๔๔/๑๔ มกราคม ๒๕๕๓